TMB:ยังขาดปัจจัยกระตุ้นที่ชัดเจนแนะนำถือราคาพื้นฐาน 2.30 บาท
TMB:ยังขาดปัจจัยกระตุ้นที่ชัดเจนแนะนำถือ ให้ราคาพื้นฐาน 2.30 บาท เทียบเท่ากับ P/BV ปี 60 ที่ 1.1 เท่า
16 พ.ย. 2559

บล.ดีบีเอสฯ ระบุในบทวิเคราะห์วันนี้(16 พ.ย.) ว่า ธนาคารทหารไทย จำกัด (มหาชน) หรือ TMB คาด NPL แตะระดับสูงสุดใน 1H60 และยังตั้งสำรองค่าเผื่อฯสูงต่อ สำหรับ NPL formation สิ้นก.ย.59 อยู่ที่ 3.1% ของสินเชื่อรวม (เพิ่มจาก 2.1% ในสิ้น 2Q59) ซึ่งหลักๆ มาจากสินเชื่อ SME โดยครึ่งหนึ่งเป็น NPL ใหม่ และอีกครึ่งหนึ่งเป็น NPL จากการปรับโครงสร้างหนี้
สำหรับ NPL ratio ใน ไตรมาส 3/59 ลดลงเป็น 2.5% จาก 2.89% ในสิ้น 2Q59 เพราะการตัดหนี้สูญ 6 พันล้านบาทและขายออกไป 390 ล้านบาท ผู้บริหารคาดว่า NPL ratio ของธนาคารจะอยู่ที่ 2.5-2.6% ในสิ้นปี 59 และจะขึ้นไปสูงสุดในช่วง 1H60 แล้วค่อยๆ ปรับลดลง ซึ่งเป็นไปตามการฟื้นตัวของเศรษฐกิจ
สินเชื่อจะเติบโตดีขึ้น โดยหลักมาจากสินเชื่อ SME ซึ่งจากการทดสอบข้อมูลแล้วธนาคารเห็นว่ามีความพร้อมที่จะขยายฐานลูกค้า SME หลังจากที่ใช้นโยบายอนุรักษ์นิยมในกลุ่มลูกค้านี้ โดยเฉพาะ SME ขนาดเล็กในช่วง 1 ปีก่อน ซึ่งทำให้ Average assets yield ของธนาคารลดลง
ปรับลดคาดการณ์กำไรสุทธิปี 59-60 เท่ากับ 9% และ 26% ตามลำดับ สะท้อนสมมติฐานการตั้งสำรองค่าเผื่อฯที่สูงขึ้น ทั้งนี้ในช่วง 9M59 ธนาคารมีการตั้งสำรองฯ 1.45% ของสินเชื่อรวม และในปีนี้น่าจะอยู่ระดับ 1.40-1.50% ส่วนปี 60 ธนาคารให้ Guidance เป้าหมาย Coverage ratio 140-145% และจะตั้งสำรองรองรับมาตรการบัญชีใหม่ IFRS9 ด้วย จึงทำให้คาดว่าสำรองค่าเผื่อฯในปีหน้าจะยังสูงมาก สำหรับประมาณการกำไรสุทธิปี 60 ใหม่ของจะเติบโตเพียง 1% เทียบช่วงเดียวกันของปีก่อนเท่านั้น แนะนำถือ ให้ราคาพื้นฐาน 2.30 บาท เทียบเท่ากับ P/BV ปี 60 ที่ 1.1 เท่า